สวัสดีค่ะ อยากถามว่า ตรงลิ้นปี่เวลากดหรือคลำดูมันจะเป็นก้อนๆเจ็บบ้างตอนกดค่ะ เป็นมานานแล้ว แล้วก็เป็นโรคกระเพาะและกรดไหลย้อนค่ะ แต่กระเพาะกับกรดไหลย้อนไม่เป็นนานแล้วค่ะ เเต่เป็นก้อนเนื้อตรงนี้แทนค่ะ คุณพอจะทราบไหมค่ะ ช่วงนี้จิตตกกลัวเป็นมะเร็งค่ะ
สวัสดีค่ะ ก้อนบริเวณลิ้นปี่อาจจะเกิดจากก้อนจากชั้นกล้ามเนื้อและกระดูกอ่อน ก้อนจากปุ่มกระดูกที่งอกผิดปกติ ก้อนจากชั้นผิวหนังเช่นมีก้อนไขมัน ก้อนฝี เป็นต้นโดยปกติแล้วการเป็นโรคกระเพาะจะไม่ได้ทำให้คลำได้เป็นก้อน ยกเว้นมีเนื้องอกหรือเนื้อร้ายที่กระเพาะอาหารที่มีขนาดใหญ่มาก ซึ่งนั่นน่าจะทำให้มีอาการเช่นคลื่นไส้ กินได้น้อย อ่อนเพลีย น้ำหนักตัวลดมากๆแล้วแนะนำพบแพทย์เพื่อตรวจลักษณะก้อนให้ได้การวินิจฉัยที่แน่ชัดอีกครั้งเบื้องต้นไม่ไปกดก้อนเองบ่อยๆ ไม่เอายาอะไรไปทา รับประทานอาหารมื้อไม่ใหญ่จนเกินไป กินให้เป็นเวลา ไม่กินแล้วนอนทันที